
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης ενός αναπληρωματικού μέλους 


από το Διοικητικό Συμβούλιο του Ταχυδρομικού 

Ταμιευτηρίου και διορισμός νέου. 1 

Έγκριση Ο.Ε.Υ. ΚΑΠΗ Δήμου Μούδρου Ν. Λέσβου.... 2 
Τροποποίηση Οργανισμού Εσωτερικής Υπηρεσίας 
(ΟΕΥ), του Διεθνούς Κέντρου Λογοτεχνών και Με¬ 
ταφραστών Δήμου Ροδίων Νομού Δωδεκανήσου . 3 


ΑΠΟΦΑΣΕΙ Σ 

Αριθ. 41435/94 (1) 

Αποδοχή παραίτησης ενός αναπληρωματικού μέλους 
από το Διοικητικό Συμβούλιο του Ταχυδρομικού Ταμι¬ 
ευτηρίου και διορισμός νέου. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των άρθρων 13, 14 και 15 του Β’ Κεφαλαίου του 
Ν.2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» (Α’45). 

β) του άρθρου 9 του Ν.2801/2000 «Ρυθμίσεις θεμάτων 
αρμοδιότητας του Υπουργείου Μεταφορών και Επικοινω¬ 
νιών και άλλες διατάξεις»/Α’ 46) όπως τροποποιήθηκε και 
συμπληρώθηκε με την παρ.2 του άρθρου 14 του 
Ν.2867/2000 (Α’273) και με το άρθρο 40 του Ν.2912/2001 
(Α’ 94). 

γ) του Π.Δ. 366/96 « Οργανισμός του Ταχυδρομικού Τα¬ 
μιευτηρίου» (Α’236) όπως ισχύει σήμερα. 

δ) του άρθρου 29 Ατού Ν. 1558/85 «Κυβέρνηση και Κυ¬ 
βερνητικά όργανα» (Α’ 137), όπως το άρθρο αυτό προστέ¬ 
θηκε με το άρθρο 27 του Ν. 2081/92 (Α 154) καιαντικατα- 
στάθηκε με το άρθρο 1 παρ. 2 α’του Ν. 2469/97(Α' 38). 

2. Την με αριθ. 42276/4678/29.8.2000 απόφαση του 
Υπουργού Μεταφορών και Επικοινωνιών «Αποδοχή πα¬ 
ραίτησης και διορισμός Προέδρου, Μελών και Γραμμα¬ 
τέα του Διοικητικού Συμβουλίου του Ταχυδρομικού Ταμι¬ 
ευτηρίου»^ 078) όπως συμπληρώθηκε και τροποποιή¬ 
θηκε με τις αριθ. 61219/6507/5.10.2000 (ΒΊ240) και 


12959/48/7-5-2001 (Β'547) αποφάσεις του Υπουργού Με¬ 
ταφορών και Επικοινωνιών. 

3. Την από 28-9-2001 παραίτηση από το Διοικητικό Συμ¬ 
βούλιο του Ταχυδρομικού Ταμιευτηρίου, του αναπληρω¬ 
ματικού μέλους Νίκης Παπαχρήστου. 

4. Την ανάγκη της εύρυθμης λειτουργίας του Διοικητι¬ 
κού Συμβουλίου του Ταχυδρομικού Ταμιευτηρίου, απο¬ 
φασίζουμε: 

1. Αποδεχόμαστε την από 28-9-2001 παραίτηση του 
αναπληρωματικού μέλους Νίκης Παπαχρήστου. 

2. Διορίζουμε, ως αναπληρωματικό μέλος του Διοικητι¬ 
κού Συμβουλίου του Ταχυδρομικού Ταμιευτηρίου, τον 
Χριστόδουλο Σιμωνετάτο, σε αντικατάσταση της παραι- 
τηθείσας Νίκης Παπαχρήστου. 

3. Η θητεία του ορίζεται για τον υπόλοιπο χρόνο της πε¬ 
νταετούς θητείαςτων μελώντου Διοικητικού Συμβουλίου, 
ο οποίος αρχίζει από τη δημοσίευση της απόφασης αυτής 
στην Εφημερίδα της Κυβερνήσεως. 

Κατάτα λοιπά ισχύουν οι με αριθ. 42276/4678/29.8.2000 
(Β' 1078), 61219/6507/5.10.2000 (ΒΊ240) και 12959/48/7- 
5-2001 (Β’547) αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 11330 (2) 

Έγκριση Ο.Ε.Υ. ΚΑΠΗ Δήμου Μούδρου Ν. Λέσβου 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξειςτου Ν. 2503/97 

2) Τις διατάξεις του Π.Δ. 410/95 «Δημοτικός & Κοινοτι¬ 
κός Κώδικας» 

3) Τις διατάξεις του Ν. 1188/81 όπως τροποποιήθηκαν 
και συμπληρώθηκαν μεταγενέστερα 

4) Την αρίθμ. 108/2001 απόφαση του Δ.Σ. Μούδρου 
«Εγκριση Ο.Ε.Υ. ΚΑΠΗ Δήμου Μούδρου» όπως αυτός ψη¬ 
φίστηκε με την 2/2001 απόφαση του Δ.Σ. ΚΑΠΗ. 

5) Το αριθμ. 28/27-8-2001 πρακτικό του Υπηρεσιακού 
Συμβουλίου Δημοτικών & Κοινοτικών Υπαλλήλων Ν. Λέ¬ 
σβου, σχετικά με την έγκριση Οργανισμού Εσωτερικής 
Υπηρεσίας ΚΑΠΗ Δ. Μούδρου 

6) Την 1264/17-7-98 (ΦΕΚ 801/β/98) απόφαση του Γεν. 
Γραμμ. Περιφ. Βορ. Αιγαίου για μεταβίβαση δικαιώματος 
υπογραφής, αποφασίζουμε: 

Εγκρίνουμε την αριθμ. 108/2001 απόφαση του Δ.Σ. του 
Δήμου Μούδρου με την οποία ψηφίζεται ο Οργανισμός 
Εσωτερικής Υπηρεσίας ΚΑΠΗ Δήμου Μούδρου, που έχει 
ως εξής: 

Άρθρο Ιο 

Υπηρεσίες του ΚΑΠΗ ΤΟΥ Δήμου Μούδρου συγκρο¬ 
τούνται από την Διοικητική και Υγειονομική Υπηρεσία. 

Άρθρο 2ο 

ΔΙΟΙΚΗΤΙΚΗ ΥΠΗΡΕΣΙΑ 

Γ ραφείο Κοινωνικής Πρόνοιας 
Γ ραφείο Διοικήσεως και Προσωπικού. 

ΥΓΕΙΟΝΟΜΙΚΗ ΥΠΗΡΕΣΙΑ 
Γ ραφείο Ιατροφαρμακευτικής Περίθαλψης 
Γ ραφείο Φυσικοθεραπείας. 

Γ ραφείο Εργοθεραπείας. 

Άρθρο 3ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού του ΚΑΠΗ διαρθρώνονται 
και διαβαθμίζονται ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ: 

ΠΕ 1 Διοικητικού Μία (1) θέση 
ΔΕ 1 Διοικητικού Μία (1) θέση 
ΥΓΕΙΟΝΟΜΙΚΟ ΠΡΟΣΩΠΙΚΟ 
ΠΕ (τεσσάρων) 4 Ιατρών Ειδικοτήτων: 

ΠΕ Μία (1) θέση Παθολόγου 
ΠΕ Μία (1) θέση Γενικής Ιατρικής 
ΠΕ Μία (1) θέση Καρδιολόγου 
ΠΕ Μία (1) θέση Μικροβιολόγου 
ΠΕ Μία(1) θέση Ψυχολόγων 
ΤΕ ΜΙΑ (1)θέση Κοινωνικών Λειτουργών 
ΤΕ Φυσιοθεραπευτών δύο (2) θέσεις 
ΤΕ Επισκεπτριών Αδελφών ή ΤΕ Αδελφών Νοσοκόμων 
τριετούς φοίτησης δύο (2) θέσεις 
Κλάδος ΥΕ Οικογενειακών Βοηθών 
ΥΕ 15 Οικογενειακών Βοηθών δύο (2) θέσεις 
ΤΕΧΝΙΚΟ -ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩΠΙ¬ 
ΚΟ 

ΤΕ Τεχνολόγων Γεωπονίας μία (1) θέση 

Άρθρο 4ο 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ Κ.Λ.Π. 

Γιατον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, άδει¬ 
ες, μεταβολές υπηρεσιακής κατάστασης, το προβάδι¬ 
σμα, τις πειθαρχικές ποινές, τη λύση της υπαλληλικής 
σχέσης, την ιατροφαρμακευτική περίθαλψη, εφαρμόζο¬ 
νται οι διατάξεις των νόμων 1188/1981 και 1735/1987 και 
των διαταγμάτων που εκδίδονται σε εκτέλεση των Νόμων 


αυτών, καθώς και κάθε σχετική νομοθεσία που ισχύει κα¬ 
τά τον διορισμό του προσωπικού. 

Άρθρο 5 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑ 

ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ 

Του γραφείου αυτού προϊσταται ο ή η Κοινωνικός Λει¬ 
τουργός του Κέντρου, ο οποίος έχει τις παρακάτω αρμο¬ 
διότητες. 

Συνεργάζεται με τα μέλη του ΚΑΠΗ, με σκοπό να συμ¬ 
βάλλει στην αντιμετώπιση τυχόν ψυχολογικών ατομικών 
και οικογενειακών προβλημάτων, σεβόμενος την προσω¬ 
πικότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό και έχει την δι¬ 
οικητική ευθύνη της εύρυθμης λειτουργίας των Υπηρε¬ 
σιών του Κέντρου δηλαδή του ιατρείου, Φυσιοθεραπευ- 
τηρίου και των άλλων ειδικοτήτων που αποσκοπούν στην 
καλύτερη εξυπηρέτηση των προστατευομένων μελών. 
Συνεργάζεται με την διοίκηση του Κέντρου και έχει την ευ¬ 
θύνη για την οργάνωση, εκπαίδευση και αξιοποίηση των 
εθελοντών καθώς και την Δ/κή παρακολούθηση της πρα¬ 
κτικής άσκησης των σπουδαστών των Σχολών Κοιν. Ερ¬ 
γασίας και άλλων σπουδαστών παράίατρικών επαγγελ¬ 
μάτων που τυχόν εκπαιδεύονται στο Κέντρο. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής και του Δήμου ώστε να λειτουργεί 
το Κέντρο, με σκοπό τη διαφώτιση και συμμετοχή τους 
στο πρόγραμμα. Οργανώνει σύμφωνα με το εγκεκριμένο 
πρόγραμμα τις διάφορες εκδηλώσεις, ψυχαγωγικές, 
μορφωτικές κ.λ.π. του κέντρου στα πλαίσια καλής συνερ¬ 
γασίας με τους δημότες ή ιδιώτες εθελοντές εφόσον 
υπάρχουν και τα μέλη και γενικά αντιμετωπίζει κάθε έκτα¬ 
κτο θέμα που αφορά τη λειτουργία του Κέντρου. 

ΓΡΑΦΕΙΟ ΔΙΟΙΚΗΣΗΣ ΚΑΙ ΠΡΟΣΩΠΙΚΟΥ 

Επιμελείται για την ταχεία και ορθή διεκπεραίωση των 
θεμάτων Διοικ. Φύσεως. Παραλαμβάνει και στέλνει την 
αλληλογραφία που απευθύνεται στο ΚΑΠΗ, που αφού θε¬ 
ωρηθεί από τον πρόεδρο τη διαβιβάζει προς τα διάφορα 
Γ ραφεία του Κέντρου, δια του γενικού πρωτοκόλλου. Πα¬ 
ρακολουθεί την ενδιαφέρουσα του ΚΑΠΗ νομοθεσία και 
νομολογία και ενημερώνει τα αρμόδια γραφεία. Τηρεί το 
γενικό πρωτόκολλο αλληλογραφία, επιμελείται της κατα- 
χωρήσεως στο πρωτόκολλο, τα ευρετήρια των εισερχο¬ 
μένων εγγράφων, της συσχετίσεωςτου κ.λ.π. και μεριμνά 
για την δακτυλογράφηση της εξερχόμενης αλληλογρα¬ 
φίας. 

Επιμελείται της εφαρμογής των Νόμων περί προσωπι¬ 
κού μονίμου, επί σύμβαση κ.λ.π. Τηρείτο μητρώα, τους 
ατομικούς φακέλους του προσωπικού. Τηρεί το βιβλίο 
παρουσίας υπαλλήλων. Εκτελεί κάθε εργασία που ανα- 
φέρεται στα θέματα πιστής εφαρμογής του προϋπολογι¬ 
σμού του ΚΑΠΗ. 

Επιμελείται της εγκρίσεως εκκαθαρίσεως κάθε δαπά- 
νηςτην οποία διαβιβάζει στον Διαχειριστή γραμματέατου 
ΚΑΠΗ για υπογραφή ύστερα από την έκδοση των σχετι¬ 
κών ενταλμάτων πληρωμής στα οικεία βιβλία και απο¬ 
στέλλει στα Ταμεία του ΚΑΠΗ γιαπληρωμή. 

Μεριμνά για την κανονική ενημέρωση και τήρηση του βι¬ 
βλίου αποθήκης και υλικού. Επιμελείται για την παραλα¬ 
βή του αναγκαίου κάθε φορά υλικού και προμήθεια για τις 
ανάγκες του ΚΑΠΗ, ύστερα από έγγραφη εντολή του 

Προέδρου του ΚΑΠΗ. Τηρείτο βιβλίο των πρακτικών των 
αποφάσεων του Δ.Σ. και του Προέδρου του ΚΑΠΗ. 

Άρθρο 6ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΥΓΕΙΟΝΟΜΙΚΗΣ ΥΠΗΡΕΣΙΑΣ 

ΓΡΑΦΕΙΟ ΙΑΤΡΟΦΑΡΜΑΚΕΥΤΙΚΗΣ ΠΕΡΙΘΑΛΨΗΣ 

Του γραφείου αυτού προΐσταται ο Γιατρός, ο οποίος 
παρέχει τις ιατρικές του υπηρεσίες, φροντίζει για την 
ύστερα από εξέτασή του, παραπομπή των μελών σε άλ¬ 
λες ειδικότητες για θεραπεία , συνιστά διενέργεια παρα- 
κλινικών εξετάσεων και παρέχει οδηγίες για φαρμακευτι¬ 
κή αγωγή. 

Επισκέπτεται σε έκτακτες περιπτώσεις και στο σπίτι, το 
μέλος που έχει την ανάγκη του. 

Στο Ιατρείο του Κέντρου υπηρετεί επισκέπτρια αδελφή 
ή αδελφή Νοσοκόματριετούς φοίτησηςτης οποίαςτο έρ¬ 
γο είναι το εξής: 

Βοηθά τον γιατρό τις ημέρες και τις ώρες που λειτουρ¬ 
γεί το ιατρείο. Έχει μαζί με τον Γιατρό την ευθύνη για την 
φύλαξη και διαχείριση του φαρμακευτικού και υγειονομι¬ 
κού υλικού του Κέντρου. 

Επισκέπτεται με εντολή του Γ ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 
Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικές με θέματα 
ατομικής και δημόσιας υγείας. 

ΓΡΑΦΕΙΟ ΦΥΣΙΟΘΕΡΑΠΕΥΤΗΡΙΟΥ. 

Στο Γραφείο αυτό προΐσταται ο Φυσιοθεραπευτής, ο 
οποίος ύστερα από γραπτή εντολή του Γ ιατρού εφαρμό¬ 
ζει φυσιοθεραπευτική αγωγή στα μέλη του Κέντρου που 
έχουν ανάγκη από αυτή. Φυσιοθεραπευτική αγωγή μπο¬ 
ρεί να εκτελέσεις στο σπίτι μελών σε έκτακτες και ειδικές 
ανάγκες που κρίνει ο Ιατρός. 

ΓΡΑΦΕΙΟ ΕΡΓΟΘΕΡΑΠΕΙΑΣ 

Στο γραφείο αυτό προΐσταται ο Εργοθεραπευτής που 
έχει έργο την αξιοποίηση και δραστηριοποίηση του μέ¬ 
λους, για δημιουργική απασχόληση και παραγωγικό έρ¬ 
γο, με σκοπό την οικονομική του ενίσχυση. Επίσης βοηθά 
το μέλος στην άσκηση για αυτό εξυπηρέτηση, και ανά¬ 
πτυξη ειδικών ενδιαφερόντων. Ο Εργοθεραπευτής μπο¬ 
ρεί να παρέχει τις υπηρεσίεςτου και στο σπίτι του μέλους, 
όταν υπάρχει ειδική για τούτο ανάγκη. 

Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, όταν ζουν μόνοι τους και 
έχουν ιδιαίτερες ανάγκες βοήθειας. 

Βοήθεια συνίσταται στην παροχή υπηρεσιών μέσα στο 
σπίτι όπως είναιπ.χ. ελαφρύ μαγείρεμα, καθαριότητα του 
οικήματος του ΚΑΠΗ 

Άρθρο 7ο 

Κατανομή του προσωπικού στα Γ ραφεία ενεργείται με 
απόφαση του Προέδρου του ΚΑΠΗ. 

Άρθρο 8ο 

Με απόφαση του Δ.Σ. θα μπορούν να τεθούν αρμοδιό¬ 
τητες στο παραπάνω προσωπικό πέραν αυτών που ορίζει 
ο οργανισμός αυτός για την εύρυθμη λειτουργία του ΚΑ¬ 
ΠΗ. 

Άρθρο 9ο 

Το ΚΑΠΗ του Δήμου Μούδρου μπορεί να χρησιμοποιη¬ 


θεί σαν χώρος πρακτικής άσκησης σπουδαστών σχολών 
Κοινωνικής Εργασίας και άλλων παραΐατρικών επαγγελ¬ 
μάτων. 

Ο Οργανισμός αυτός ισχύει από την δημοσίευση του 
στην Εφημερίδα της Κυβέρνησης. 

Άρθρο 10 
Κάλυψη δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΚΑΠΗ του 
Δήμου Μούδρου για τοτρέχον έτος και για καθένα απότα 
επόμενα οικονομικά έτη το ύψος της οποίας δεν μπορεί 
προς το παρόν να προσδιορισθεί. 

2) Η ανωτέρω δαπάνη θα προβλεφθεί στον υπό κατάρ¬ 
τιση προϋπολογισμό τους έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Π. ΣΕΡΑΙΔΗΣ 
-♦- 

Αριθ. οικ. 11703 (3) 

Τροποποίηση Οργανισμού Εσωτερικής Υπηρεσίας 
(ΟΕΥ), του Διεθνούς Κέντρου Λογοτεχνών και Μετα¬ 
φραστών Δήμου Ροδίων Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις των άρθρων 241 και 242 του Ν. 1188/81 
όπως ισχύουν σήμερα. 

2. Τις διατάξεις των Προεδρικών Διαταγμάτων 
37Α/1987 και 22/1990. 

3. Τις διατάξεις των άρθρων 7, 9, 11, 12 και 18 του Ν. 
2503/1997. 

4. Τις διατάξεις του άρθρου 1 του Ν. 2647/1998. 

5. Τις διατάξεις του άρθρου 30 του Ν. 2738/1999. 

6. Την αριθμ. 1637/25-2-1999 απόφασή μας, που δημο- 
σιεύθηκε στο ΦΕΚ 262/τ. Β729-3-1999. 

7. Την αριθμ. 11/2001 απόφαση του Δημοτικού Συμβου¬ 
λίου Δήμου Ροδίων. 

8. Την αριθμ. 34/2001 απόφαση του Διοικητικού Συμ¬ 
βουλίου του Διεθνούς Κέντρου Λογοτεχνών και Μετα¬ 
φραστών. 

9. Την αρ. 4699/Α/97 (ΦΕΚ 891/Β/97) απόφαση Γ.Γ.Π.Ν. 
Αιγαίου για τη μεταβίβαση αρμοδιοτήτων, αποφασίζουμε: 

Τροποποιούμε την αριθμ. 1637/25-2-1999 απόφασή 
μας, που δημοσιεύθηκε στο ΦΕΚ 262/τ. Β729-3-1999 ως 
εξής: 

Άρθρο Ιο 

Το οργανωτικό σχήμα της Υπηρεσίας του Διεθνούς Λο¬ 
γοτεχνικού Κέντρου Τριών Θαλασσών απαρτίζεται από 
μία υπηρεσιακή μονάδα σε επίπεδο Γ ενικής Διεύθυνσης 
με τα εξής τρία (3) τμήματα: 1)Τμήμα Διοικητικού και Οι¬ 
κονομικού, 2)Τμήμα Λογοτεχνίας και Μετάφρασης, 

3)Τμήμα Εκδόσεων και Βιβλιοθηκών. 

Άρθρο 2ο 

Η Γενική Διεύθυνση διαρθρώνεται ειδικότερα στ’ ακό¬ 
λουθα Τμήματα και Γ ραφεία: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τμήμα Διοικητικού και Οικονομικού 
α) Γραφείο Διοικητικού και Οικονομικού 
β) Γ ραφείο Φιλοξενίας 

γ) Γ ραφείο Τύπου, Δημοσίων και Διεθνών Σχέσεων και 
Κοινοτικών Προγραμμάτων. 

2. Τμήμα Λογοτεχνίας και Μετάφρασης 
α) Γ ραφείο Μετάφρασης 

β) Γ ραφείο Λογοτεχνίας 

3. Τμήμα Εκδόσεων και Βιβλιοθηκών 
α) Γ ραφείο Εκδόσεων 

β) Γ ραφείο Διαδικτύου 
γ) Γ ραφείο Βιβλιοθηκών 

Οι θέσεις του προσωπικού διαμορφώνονται και διαβαθ¬ 
μίζονται σε κλάδους και βαθμούς ως εξής: 

Κλάδου ΠΕ 1 Διοικητικού 
Τρεις (3) θέσεις με βαθμό Δ-Α 

Προσόντα: Πτυχίο ή δίπλωμα νομικής ή πολιτικών ή οι¬ 
κονομικών επιστημών σχολής δημόσιας διοίκησης ή κοι- 
νωνιολογίας ή διοίκησης επιχειρήσεων ανωτάτου πανεπι¬ 
στημιακού ιδρύματος της ημεδαπής ή ισότιμης αντίστοι¬ 
χης ειδικότητας σχολών της αλλοδαπής, άριστη γνώση 
δύο τουλάχιστον ξένων γλωσσών πλέον της Ελληνικής, 
από τις οποίες μία η Αγγλική και η δεύτερη Γαλλική ή Ιτα¬ 
λική ή Σουηδική και χρήση Η/Υ (Ρ.Θ., προγράμματα \Λ/ΙΝ- 

ϋοννδ). 

Κλάδου ΠΕ 2 Εφόρων Βιβλιοθηκών 
Μία (1) θέση με βαθμό Δ-Α 

Προσόντα: Πτυχίο ή δίπλωμα αρχειονομίας και βιβλιο¬ 
θηκονομίας ανώτατου πανεπιστημιακού ιδρύματος της 
ημεδαπής ή ισότιμης αντίστοιχης ειδικότητας σχολώντης 
αλλοδαπής, άριστη γνώση δύο τουλάχιστον ξένων γλωσ¬ 
σών πλέοντης Ελληνικής, από τις οποίες η μία Αγγλική και 
η δεύτερη η Γ ερμανική ή Γ αλλική ή Ιταλική και χρήση Η/Υ 
(Ρ.Θ., προγράμματα \Λ/ΙΝ00\Α/3). 

Κλάδου ΠΕ Μεταφραστών-Διερμηνέων (άρθρου 5 Π.Δ. 
194/1988) 

Δύο (2) θέσεις με βαθμό Δ-Α 

Προσόντα: Πτυχίο ή δίπλωμα διερμηνέα ανώτατου πα¬ 
νεπιστημιακού ιδρύματος της ημεδαπής ή ισότιμης αντί¬ 
στοιχης ειδικότητας σχολώντης αλλοδαπής, άριστη γνώ¬ 
ση δύο τουλάχιστον ξένων γλωσσών πλέον της Ελληνι¬ 
κής, από τις οποίες η μία Αγγλική και η δεύτερη η 
Γερμανική ή Γαλλική ή Ιταλική και χρήση Η/Υ (Ρ.Θ., προ¬ 
γράμματα ννίΝϋΟννδ). 

Κλάδου ΠΕ 11 Πληροφορικής-Υπολογιστών 
Μία (1) θέση με βαθμό Δ-Α 

Προσόντα: Πτυχίο ή δίπλωμα επιστήμης των υπολογι¬ 
στών (δΟΡΤ\Α/ΑΒΕ) ανώτατου πανεπιστημιακού ιδρύμα¬ 
τος της ημεδαπής ή ισότιμης αντίστοιχης ειδικότητας 
σχολών της αλλοδαπής και άριστη γνώση δύο τουλάχι¬ 
στον ξένων γλωσσών πλέον της Ελληνικής, από τις οποί¬ 
ες η μία Αγγλική και η δεύτερη η Γερμανική ή Γαλλική ή 
Ιταλική. 

Κλάδου ΤΕ 17 Διοικητικού-Λογιστικού: 

Μία (1) θέση με βαθμό Δ-Α 

Προσόντα: Πτυχίο ή δίπλωμα Διοίκησης Επιχειρήσεων 
ή Λογιστικής ΤΕΙ ή ισοτίμου σχολής της ημεδαπής ή ισό¬ 
τιμης αντίστοιχης ειδικότητας σχολών της αλλοδαπής, 
άριστη γνώση πλέον της Ελληνικής, της Αγγλικής γλώσ¬ 
σας και χρήση Η/Υ (Ρ.Θ., προγράμματα \Λ/ΙΝΟΟ\Λ/δ). 


Κλάδου ΔΕ 1 Διοικητικού 
Δύο (2) θέσεις με βαθμό Δ-Α 

Προσόντα: Απόφοιτος Λυκείου ή εξαταξίου Γυμνασίου, 
άριστη γνώση πλέον της Ελληνικής, της Αγγλικής γλώσ¬ 
σας και χρήση Η/Υ (Ρ.Θ., προγράμματα \Λ/ΙΝΟΟ\Λ/3). 
Κλάδου ΤΕ 1 Βιβλιοθηκονόμων 
Μία (1) θέση 

Προσόντα: Πτυχίο ή δίπλωμα Βιβλιοθηκονόμων ΤΕΙ ή 
ισοτίμου σχολής της ημεδαπής ή ισότιμης αντίστοιχης ει¬ 
δικότητας σχολών της αλλοδαπής, άριστη γνώση πλέον 
της Ελληνικής, της Αγγλικής γλώσσας και χρήση Η/Υ 
(Ρ.Θ., προγράμματα ννίΝϋΟννδ). 

Κλάδου ΠΕ 10 Πτυχιούχων Φιλοσοφικής 
Μία (1) θέση 

Προσόντα: Πτυχίο ή δίπλωμα Φιλοσοφικής Σχολής (Νε¬ 
οελληνικού Τμήματος) ανώτατου Πανεπιστημιακού Ιδρύ¬ 
ματος της ημεδαπής ή ισότιμης αντίστοιχης ειδικότητας 
σχολών της αλλοδαπής, με προτίμηση στους κατόχους 
διδακτορικού ή μεταπτυχιακού τίτλου στην νεοελληνική 
λογοτεχνία και άριστη γνώση δύο τουλάχιστον ξένων 
γλωσσών πλέον της Ελληνικής, από τις οποίες η μία Αγ¬ 
γλική και η δεύτερη η Γ ερμανική ή Γ αλλική ή Ιταλική. 
Κλάδου ΤΕ 19 Πληροφορικής 
Μία (1) θέση 

Προσόντα: Πτυχίο ή δίπλωμα πληροφορικής ΤΕΙ 
(δΟΡΤννΑΒΕ) ή ισοτίμου σχολής της ημεδαπής ή ισότιμης 
αντίστοιχης ειδικότητας σχολών της αλλοδαπής και άρι¬ 
στη γνώση πλέον της Ελληνικής, της Αγγλικής γλώσσας. 
Κλάδου ΔΕ 29 Οδηγού Αυτοκινήτου 
Μία θέση με βαθμό Δ-Α 

Προσόντα: Απόφοιτος Λυκείου ή εξαταξίου Γ υμνασίου 
ή ισότιμης σχολής πολυκλαδικού ή Τεχνικού Λυκείου ή 
άλλης ισότιμης Σχολής και πολύ καλή γνώση πλέον της 
Ελληνικής, της Αγγλικής γλώσσας. 

Κλάδου ΔΕ 24 Ηλεκτρολόγου 
Μία θέση με βαθμό Δ-Α 

Προσόντα: Απόφοιτος Λυκείου ή εξαταξίου Γ υμνασίου 
ή ισότιμης σχολής πολυκλαδικού ή τεχνικού Λυκείου ή άλ¬ 
λης ισότιμης Σχολής. 

Τεχνικό Προσωπικό: 

Κλάδου ΥΕ1 Κλητήρων, Θυρωρών, Φυλάκων, Γενικών 
καθηκόντων. 

Τρεις (3) θέσεις με βαθμό Ε-Β 
Κλάδου ΥΕ16 Καθαριστριών 
Δύο (2) θέσεις με βαθμό Ε-Β 

Προσόντα Απολυτήριος τίτλος υποχρεωτικής εκπαί¬ 
δευσης. 

Όπου στους παραπάνω κλάδους απαιτείται άριστη 
γνώση ξένων γλωσσών, τούτο θ’ αποδεικνύεται με πτυχίο 
επιπέδου ΡΒΟΡΙΘΙΕΝΘΥ και όπου πολύ καλή γνώση, με 
πτυχίο επιπέδου ΕΟ\Λ/ΕΒ. 

Άρθρο 3ο 

- Γ εν. Διευθυντής, ορίζεται από τις κατηγορίες Π.Ε. 

- Προϊστάμενος του Διοικητικού και Οικονομικού Τμή¬ 
ματος ορίζεται υπάλληλος από την κατηγορία ΠΕΙ - Διοι¬ 
κητικού. Προϊστάμενος του Τμήματος Λογοτεχνίας και 
Μεταφραστών ορίζεται υπάλληλος από την κατηγορία 
Π.Ε. 10 πτυχ. Φιλοσοφικής. Προϊστάμενος του Τμήματος 
Εκδόσεων και Βιβλιοθηκονόμων ορίζεται από τις κατηγο¬ 
ρίες ΠΕ2 και ΠΕ11. 

-Οι επιλογές του Γεν. Διευθυντή και των Προϊσταμένων 
γίνονται όπως ορίζει ο νόμος και η τοποθέτηση του προ¬ 
σωπικού με απόφαση Προέδρου. 

-Τα του διορισμού προσόντων πειθαρχικής δικαιοδο¬ 
σίας δικαιωμάτων και υποχρεώσεων του προσωπικού, κα¬ 
θορίζονται από την ισχύουσα νομοθεσία των Ο.Τ.Α. Κενά 
ή προβλήματα που παρουσιάζονται από την εφαρμογή 
του οργανισμού αυτού αντιμετωπίζονται με αποφάσεις 
Δ.Σ., εφόσον ο νόμος δεν ορίζει διαφορετικά. 

-Οι υπάλληλοι είναι υποχρεωμένοι εκτός από τα καθή¬ 
κοντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
του Οργανισμού τους αναθέτουν μέσα και έξω από τα 
γραφεία, στα πλαίσια του σκοπού του Κέντρου και των 
υπηρεσιακών καθηκόντων που ο νόμος ορίζει. 

Άρθρο 4ο 

Οι αρμοδιότητες και το αντικείμενο εργασίας του Γεν. 
Διευθυντή και των Προϊσταμένων του Τμήματος και των 
γραφείων που αναφέρονται στο άρθρο 2 είναι οι κατωτέ¬ 
ρω. 

Α) Γ ενικός Διευθυντής 

Ο Διευθυντής προΐσταται, εποπτεύει και ελέγχει τη λει¬ 
τουργία των τμημάτων και των γραφείων του νομικού 
προσώπου. Ασκείται από τον νόμο ή από εξουσιοδότηση 
καθήκοντα που του ανατίθενται από τον Πρόεδρο ή το 
Δ.Σ., παρέχει οδηγίες για ζητήματα υπηρεσιακής (ρύσε¬ 
ως. Εισηγείται στον Πρόεδρο του Δ.Σ. την λήψη κάθε μέ¬ 
τρου που κρίνεται απαραίτητο για την καλή και ομαλή λει¬ 
τουργία της υπηρεσίας. Παραλαμβάνει την αλληλογρα¬ 
φία, την αποσφραγίζει και την διαβιβάζει δια του 
πρωτοκόλλου στ’ αρμόδια τμήματα και Γ ραφεία. 

Μονογράφει τα έγγραφα του νομικού προσώπου, τα 
χρηματικά εντάλματα, τις μισθοδοτικές καταστάσεις, 
όπως και κάθε γραπτή ενέργεια του οργανισμού πριν τα 
υπογράψει ο Πρόεδρος του Δ.Σ. Παρακολουθεί την νο¬ 
μοθεσία και νομολογία που ενδιαφέρει το νομικό πρόσω¬ 
πο και ενημερώνει σχετικά την υπηρεσία. Τηρεί το εμπι- 
στευτικό πρωτόκολλο εφόσοντούτο δεντηρείται από τον 
Πρόεδρο. Ελέγχει το βιβλίο περιουσίας και διαχείρισης 
υλικού και όλα τα βιβλία του νομικού προσώπου. 

Συντάσσει σε συνεργασία με τον Πρόεδρο την ημερή¬ 
σια διάταξη συνεδριάσεων του Δ.Σ. Ενημερώνει γραπτώς 
και προφορικώς το Δ.Σ. για τις μελέτες, τα έργα, τις υπη¬ 
ρεσίες και γενικά για τη λειτουργία του Οργανισμού. 
Εφαρμόζει το πειθαρχικό δίκαιο, παρακολουθεί τη λει¬ 
τουργία των τμημάτων και γραφείων ενημερώνοντας το 
Δ.Σ. για τις υποχρεώσεις και τα καθήκοντα του προσωπι¬ 
κού όπως ορίζονται από τις διατάξεις που διέπουν τους 
Ο.Τ.Α. και δεν περιλαμβάνονται στον παρόντα Ο.Ε.Υ. 

Επικυρώνει κάθε έγγραφο του Οργανισμού. 

Προϊστάμενοι Τμημάτων 

Συνεργαζόμενοι με τον Γεν. Διευθυντή κατευθύνουν τα 
γραφεία τους, εισηγούνται στον Γ. Διευθυντή θέματα της 
αρμοδιότητάς τους και ασκούν τις αρμοδιότητες που 
τους δίδονται από το νόμο ή από εξουσιοδότηση. 

1) Τμήμα Διοίκησης και Οικονομικού 

Γ ραφείο Διοικητικού-Οικονομικού 

α) Το γραφείο αυτό φροντίζει για την εφαρμογή όλων 


των νόμων που αφορούν τους τακτικούς υπαλλήλους, το 
τυχόν με σχέση εργασίας ιδιωτικού δικαίου προσωπικό 
και τους ειδικούς συνεργάτες με σχέση σύμβασης έργου 
και ασκεί: 

1. Τις αρμοδιότητες που απορρέουν από τον Κώδικα 
Καταστάσεων Δημοτικών και Κοινοτικών Υπαλλήλων. 

2. Τηρεί τα μητρώα, ατομικούς φακέλους και ευρετήρια 
του πάσης φύσεως εργασιακής σχέσης προσωπικού. 

3. Συντάσσει κατά νόμο του πίνακες αρχαιότητας των 
υπαλλήλων. 

4. Παρακολουθεί και συντάσσειτις σχετικές αποφάσεις 
για τις μεταβολές του τακτικού και με σχέση εργασίες 
ιδιωτικού δικαίου προσωπικού (πρόσληψη-τοποθέτηση- 
διαγραφή-προσμέτρηση υπηρεσίας-ασθένειες-άδειες- 
αποζημιώσεις) ενημερώνοντας σχετικά το γραφείο Λογι¬ 
στικού και τηρεί αρχείο αποφάσεως Προέδρου. 

5. Ασχολείται με την μελέτη και εφαρμογή των Νόμων 
των Συλλογικών Συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

6. Φροντίζει για την συγκέντρωση όλων των απαιτούμε- 
νων στοιχείων και ενεργεί τα απαραίτητα για την απονομή 
συντάξεων στους τακτικούς και εκτάκτους υπαλλήλους 
του Οργανισμού. 

7. Σε συνεργασία με τον Γ εν. Διευθυντή συμβάλλει στον 
καταρτισμό της ημερήσιας διάταξης των συνεδριάσεων 
του Δ.Σ. και η κοινοποίηση της γίνεται σύμφωνα με τις 
ισχύουσες διατάξεις. 

8. Τηρεί τα πρακτικά των συνεδριάσεων του Δ.Σ. και τα 
καταχωρίζει στο επίσημο βιβλίο πρακτικών τηρώντας 
σχετικό ευρετήριο. 

9. α) Μεριμνά για την υποβολή και έγκριση των λαμβα- 
νομένων αποφάσεων από το Διοικητικό Συμβούλιο και τον 
Περιφερειακό Διευθυντή όπως ο νόμος απαιτεί και την 
αποστολή για την υλοποίηση τους στις αρμόδιες υπηρε¬ 
σίες 

β) Παραλαμβάνει τα έγγραφα και βάσει του χαρακτηρι¬ 
σμού αυτών από τον Γεν. Διευθυντή, τα καταχωρίζει στο 
πρωτόκολλο και τα οικεία ευρετήρια, τα συσχετίζει, τα κα¬ 
ταχωρίζει στα βιβλία διανομής και τα παραδίδει αρμο- 
δίως. Επικαλείται την διεκπεραίωση των εξερχομένων εγ¬ 
γράφων τα οποία καταχωρίζει στο πρωτόκολλο και στα οι¬ 
κεία ευρετήρια και φροντίζει για την αρχειοθέτηση και 
φύλαξη των σχεδίων αυτών. Μεριμνά για την έκδοση δια¬ 
φόρων εγγράφων. Μεριμνά για την δακτυλογράφηση, 
φωτοτύπηση, την πολυγράφηση εγγράφων, καθώς και 
για την αντιπαραβολή τους προς τα κείμενα των σχεδίων 
ή πρωτοτύπων βάσει των οποίων αυτά καταρτίζονται. 

γ) Τηρεί λογιστικά και διαχειριστικά βιβλία και τα λοιπά 
βοηθητικά βιβλία που καθορίζουν οι διατάξεις για την οι¬ 
κονομική διοίκηση και το λογιστικό των Δήμων και Κοινο¬ 
τήτων. Παρακολουθείτιςπιστώσειςτου προϋπολογισμού 
εξόδων και έγκαιρα εισηγείται για την ενίσχυση των πι¬ 
στώσεων, που είναι σε ανεπάρκεια και γενικά διατυπώνει 
προβλέψεις για τα αποτελέσματα της εκτέλεσής τους. 
Τηρεί ιδιαίτερο φάκελο για κάθε κεφάλαιο του προϋπο¬ 
λογισμού εξόδων που περιλαμβάνει και τις σχετικές δια¬ 
τάξεις (νόμους, διατάγματα, αποφάσεις κ.λ.π.). Τηρεί αρ¬ 
χείο προϋπολογισμού και απολογισμού, με όλες τις συ¬ 
ναφείς αποφάσεις, εγκρίσεις κ.λ.π. και αρχείο χρέους 




20862 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κατά δάνειο. Συγκεντρώνει στατιστικές πληροφορίες 
χρήσιμες για τις προβλέψεις του προϋπολογισμού, ανα¬ 
φορικά μετά οικονομικά θέματα. Σύμφωνα με τις ισχύου- 
σες διατάξεις καταρτίζει και υποβάλλει στον Πρόεδρο και 
το Ελεγκτικό Συνέδριο, τους μηνιαίους και ετήσιους λο¬ 
γαριασμούς της διαχείρισης των εσόδων και εξόδων. Τη¬ 
ρεί βιβλίο πιστωτών. 

Διεκπεραιώνει την εργασία την αλληλογραφία που σχε¬ 
τίζεται με την απόδοση λογαριασμού από τον Πρόεδρο 
στο Διοικητικό Συμβούλιο και παρακολουθεί τη λήξη των 
ενταλμάτων προπληρωμής με απόδοση λογαριασμού 
από τους υπολόγους. 

Εφαρμόζειτις διατάξεις για την οικονομική διοίκηση και 
το λογιστικό των νομικών προσώπων των Δήμων και Κοι¬ 
νοτήτων αφορούν το Γραφείο (υποχρεωτικά βιβλία 
κ.λ.π.). 

Τηρεί τις διαδικασίες προμηθειών και έργων σύμφωνα 
με τις κείμενες διατάξεις. 

Εκδίδει τα χρηματικά εντάλματα πληρωμής μέσα στα 
όριατωνπιστώσεωντου Προϋπολογισμού τα οποία, μετά 
την υπογραφή τους από τον Προϊστάμενο του Τμήματος 
του Γενικού Διευθυντή και τον Πρόεδρο αποστέλλονται 
με ειδικό βιβλίο παραλαβής στονΤαμίατου Δήμου Ροδίων 
για την πληρωμή των δικαιούχων. 

Επιμελείται της εκκαθάρισης και εντολής πληρωμής κά¬ 
θε δαπάνης προς διαπίστωση του νομίμου και κανονικού 
ή όχι αυτής. 

Ενεργεί την αναγνώριση των πιστωτών με την προσυ- 
πογραφή των πράξεων εκκαθάρισης και αναγνώρισης, 
που συντάσσονται με βάση τους οικείους λογαριασμούς 
ή καταστάσεις και με βάση αυτές εκδίδει τα οικεία χρη¬ 
ματικά εντάλματα τα ονόματα των δικαιούχων μέσα στις 
πιστώσεις του προϋπολογισμού. Καταχωρίζει αυτά στα 
οικεία βιβλία και στη συνέχεια μετά την υπογραφή από 
τους αρμόδιους τα στέλνει στον Ταμία. 

Τηρεί τον λογαριασμό των παθητικών υπολοίπων. 

Φροντίζει για την συγκέντρωση των δικαιολογητικών 
που απαιτούνται για την στήριξη κάθε δαπάνης και την εκ¬ 
καθάριση τους σύμφωνα με τις ισχύουσες διατάξεις. 

Καταρτίζει τον προϋπολογισμό εσόδων και εξόδων και 
τις εκθέσεις σ’ αυτόν. 

Παρακολουθεί γενικά την πορεία της εκτέλεσης του 
προϋπολογισμού εσόδων και εξόδων, εισηγείταιτην ανα¬ 
μόρφωση αυτού με την εγγραφή νέων εσόδων και εξόδων 
και χορήγηση συμπληρωματικών και εκτάκτων πιστώσε¬ 
ων. 

Εκτελεί κάθε εργασία που αφορά σε θέματα προϋπο¬ 
λογισμού καιτις προβλέψεις στην έκβαση αυτού, σύμφω¬ 
να προς τα αποτελέσματα από την πορεία της εκτέλεσης 
αυτού. 

Συγκεντρώνει, ελέγχει και καταχωρίζει στα οικεία λογι¬ 
στικά βιβλία και αποτελέσματα της εκτέλεσης του προϋ¬ 
πολογισμού εσόδων και εξόδων και δοσοληψίας γενικά 
της κίνησης χρέους και της περιουσίας του. 

Καταρτίζει τον ειδικό προϋπολογισμό του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό Ταμείο. 

Καταρτίζει τον απολογισμό εσόδων και εξόδων και τον 
ισολογισμό και τις εκθέσεις γι’ αυτούς. 


Τηρεί ειδικό αρχείο προϋπολογισμού του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό Ταμείο. 

Καταρτίζει τον απολογισμό εσόδων ως και τον ισολογι¬ 
σμό και τις εκθέσεις γι’ αυτούς. 

Τηρεί ειδικό αρχείο προϋπολογισμού και απολογισμού 
του με όλες τις σχετικές αποφάσεις, εγκρίσεις κ.λ.π. ως 
και αυτώντου χρέους κ.λ.π. και συγκεντρώνει στατιστικές 
πληροφορίες χρήσιμες για τις προβλέψεις προϋπολογι¬ 
σμού που αναφέρονται στα οικονομικά ζητήματα. 

Στην αρμοδιότητα του Γραφείου αυτού επίσης ανήκει: 

Η εκτέλεση κάθε εργασίας που προσδιορίζει στη φύση 
της εργασίας κλητήρα, θυρωρού, φύλακα, γενικών καθη¬ 
κόντων, όπως η μεταφορά αλληλογραφίας, ο έλεγχος ει- 
σόδου-εξόδου, η φύλαξη της κινητής και ακίνητης περι¬ 
ουσίας ο καθαρισμός των χώρων εργασίας κ.λ.π. 

Γ ραφείο Φιλοξενίας 

Η εκτέλεση κάθε εργασίας και υπηρεσίας που προσι¬ 
διάζει στον σκοπό του Κέντρου της τακτικής μετάκλησης 
παραμονής και φιλοξενίας μεταφραστών και λογοτε¬ 
χνών, είτε εντός είτε εκτός των εγκαταστάσεων του Κέ¬ 
ντρου, όπως ο προγραμματισμός των φιλοξενιών, ο κα¬ 
θαρισμός και η ξενοδοχειακή φροντίδα των χώρων και 
δωματίων φιλοξενίας και γενικά η παροχή κάθε διευκό¬ 
λυνσης στους φιλοξενούμενους, σε στενή συνεργασία με 
την Επιτροπή του άρθρου 4 παρ. 2 της Συστατικής Πρά¬ 
ξης του Κέντρου (στο εξής Επιτροπή) και πάντοτε μέσα 
σε πλαίσια των αποφάσεων του Διοικ. Συμβουλίου. 

Γ ραφείο Τύπου, Δημοσίων και Διεθνών Σχέσεων και 
Κοινοτικών Προγραμμάτων 

1 Οργανώνει εκδηλώσεις και τελετές. 

1 Μεριμνά για την εκτύπωση εντύπου επικοινωνιακού 
υλικού. 

■ Συνεργάζεται με διεθνείς, κρατικούς, δημόσιους και 
ιδιωτικούς φορείς, με σκοπό την υλοποίηση αναλαμβανο- 
μένων υπηρεσιών, προβολής, επικοινωνίας, δημοσίων και 
διεθνών σχέσεων. 

■ Παρέχει στα Μ.Μ.Ε. ενημερωτικό υλικό, οργανώνει συ¬ 
νεντεύξεις τύπου, παρακολουθεί και αρχειοθετεί θέματα 
από τα Μ.Μ.Ε. που αφορούν αναλαμβανόμενες από την 
επιχείρηση υπηρεσίες. 

1 Εκπονεί οικονομικές, οικονομοτεχνικές και τεχνικές 
μελέτες, που αναφέρονται σε ευρωπαϊκά κυρίως αλλά και 
εθνικά, περιφερειακά, νομαρχιακά ή τοπικά προγράμμα¬ 
τα, σχέδια κ.λ.π. 

1 Ενεργεί για την εκπόνηση μελετών και για την ένταξη 
σε ευρωπαϊκά προγράμματα. 

■ Στα παραπάνω πλαίσια φροντίζει για την εκπόνηση και 
προώθηση των απαραίτητων εγγράφων, μελετών και φα¬ 
κέλων. 

■ Επιμελείται για την ορθή εκτέλεση προγραμμάτων και 
υπηρεσιών στα οποία υπήχθη ή ανέλαβε το Κέντρο. 

2)Τμήμα Λογοτεχνίας και Μετάφρασης 

Γ ραφείο Λογοτεχνίας και Μετάφρασης 

α) Γ ραφείο Μετάφρασης 

Το Γ ραφείο αυτό, στα πλαίσια των εγκεκριμένων απότο 
Διοικ. Συμβούλιο προγραμμάτων της Επιτροπής που 
εκλέγει η Γ εν. Συνέλευση Λογοτεχνών και Μεταφραστών 

(στο εξής Επιτροπή) ή και άλλων αυτοτελών προγραμμά¬ 
των προωθεί, οργανώνει, επιμελείται και μεριμνά τη μετα¬ 
φραστική δραστηριότητα του Κέντρου, 
β) Γραφείο Λογοτεχνίας 

Το Γραφείο αυτό, στα πλαίσια των εγκεκριμένων από το 
Διοικ. Συμβούλιο Προγραμμάτωντης Επιτροπής ή και άλ¬ 
λων αυτοτελών προγραμμάτων προωθεί, οργανώνει, επι¬ 
μελείται και μεριμνά τη λογοτεχνική δραστηριότητα του 
Κέντρου. 

3) Τμήμα Εκδόσεων και Λογοτεχνίας 
α) Γ ραφείο Εκδόσεων 

Το Γ ραφείο αυτό, στα πλαίσια των εγκεκριμένων από το 
Διοικ. Συμβούλιο Προγραμμάτωντης Επιτροπής ή και άλ¬ 
λων αυτοτελών προγραμμάτων προωθεί, οργανώνει, επι¬ 
μελείται και μεριμνά την εκδοτική δραστηριότητα του Κέ¬ 
ντρου είτε αφορά τακτικές εκδόσεις (περιοδικό κ.λ.π.) εί¬ 
τε έκτακτες, 
β) Γ ραφείο Διαδικτύου 

Το Γραφείο αυτό, σύμφωνα με τους καταστατικούς 
σκοπούς και τα προγράμματα του Κέντρου προωθεί, ορ¬ 
γανώνει επιμελείται και μεριμνά για την ηλεκτρονική δι¬ 
κτύωσή του Κέντρου, ούτως ώστε να επιτυγχάνεται κατά 
τον καλύτερο δυνατό τρόπο η ηλεκτρονική δημοσιοποίη¬ 
ση των σκοπών και των δραστηριοτήτωντου Κέντρου, της 
Επιτροπής, των συνεργατών και μελών λογοτεχνών και 
μεταφραστών, προωθώντας ιδιαίτερα μάλιστα τη διαδι- 


κτύωση με αντίστοιχων σκοπών και δραστηριοτήτων φο¬ 
ρείς, οργανώσεις και άτομα. 

γ) Γ ραφείο Βιβλιοθηκών 

Το Γ ραφείο αυτό, σύμφωνα με τα προγράμματα του Κέ¬ 
ντρου προωθεί, οργανώνει, επιμελείται και λειτουργεί εί¬ 
τε αυτοτελώς είτε σε συνεργασίες και άλλους φορείς Βι¬ 
βλιοθήκες αλλά και βιβλιοπωλεία, με ιδιαίτερο σκοπό την 
ανάδειξη εκδόσεων του Κέντρου αλλά και του έργου των 
συνεργατών και μελών λογοτεχνών και μεταφραστώντου 
Κέντρου, βεβαίως δε και των Δωδεκανησίων λογοτεχνών 
και μεταφραστών. 

Από τις διατάξεις της απόφασης προκαλείται δαπάνη 
εις βάρος του προϋπολογισμού οικονομικού έτους 2000 
του "Διεθνούς Κέντρου Λογοτεχνών & Μεταφραστών της 
Ρόδου" σύμφωνα με την προβλεπόμενη από τις κείμενες 
διατάξεις μισθοδοσία του αναφερόμενου προσωπικού, η 
οποία δεν μπορεί να προβλεφθεί και θα αναγραφεί στο 
σχετικό ΚΑΕ όταν θα παραστεί ανάγκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Οκτωβρίου 2001 

Με Εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
β-ΓΏΗίΙ: ννθΟηΐΗδίΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























